钦定古今图书集成/明伦汇编/氏族典/第176卷 > 《廖用贤尚友录》 > 田穰苴
## 钦定古今图书集成/明伦汇编/氏族典/第176卷 > 《廖用贤尚友录》 > 田穰苴

按《史记司马穰苴传》：“司马穰苴者，田完之苗裔也。齐
景公时，晋伐阿甄，而燕侵河上，晏婴乃荐穰苴。景公
召与语，大说之，以为将军。穰苴曰：‘臣素卑贱，君擢之
大夫之上，士卒未附，愿得君之宠臣监军乃可’。景公
使庄贾往，穰苴与贾约曰：‘旦日日中会于军门’。穰苴
先驰至军待贾，贾亲戚留饮，夕时乃至。穰苴曰：‘将受
命之日则忘其家，临军约束则忘其亲，援枹鼓之急
则忘其身。今敌国深侵，士卒暴露，百姓之命皆悬于
君，何谓相送乎’？”召军正问曰：“军法期而后至者云何？”
对曰：“当斩。”遂斩庄贾以徇三军。三军振栗，身与士卒
平分粮食，兵皆争奋。晋师闻之，为罢去；燕师闻之，度
水而解，追击之，遂取所亡封内故境。景公郊迎，劳师
成礼，尊为大司马。已而鲍氏、高、国之属害之，谮于景
公。景公退《穰苴》，苴发疾而死。